6. ΝΟΜΟΣ 6419 της 23/24 Νοεμ. 1934 Περί τροποποιήσεως και συμπληρώσεως του Νόμ. 3345 της 22/27 Ιουν. 1925, των εκτελεστικών τούτου Δ/των και του Νόμ. 5502 της 24 Μαΐου/1 Ιουν. 1932 περί αναδιοργανώσεως των Ταμείων Εφέδρων Πολεμιστών Κρήτης. Άρθρ.1.-(Τροποποιούνται τα άρθρ. 1, 2, 5 και 12 του Νόμ. 5502/1932). Άρθρ.2.-Ιδρύεται, εδρεύουσα εις την Γενικήν Διοίκησιν Κρήτης, υπηρεσία εποπτείας και ελέγχου εφεδρικών ταμείων Κρήτης, της σχετικής δαπάνης βαρυνούσης εξ ίσου τα πέντε εφεδρικά ταμεία Κρήτης. Ο επόπτης, εκλεγόμενος μεταξύ των εφέδρων πολεμιστών, των εχόντων πολυετή λογιστικήν υπηρεσίαν και χρηματισάντων ως διευθυντών κρατικής υπηρεσίας, διαχειριστικής φύσεως, διορίζεται υπό του Υπουργικού Συμβουλίου, κατόπιν προτάσεως του Γενικού Διοικητού Κρήτης, επί βαθμώ και μισθώ τμηματάρχου α΄ τάξεως, λογιζόμενος μόνιμος υπάλληλος και αντικαθιστάμενος, δι’ ανεπάρκειαν ή αμέλειαν, καθ’ ον τρόπον και διορίζεται. Ο επόπτης παρίσταται εις τας γενικάς συνελεύσεις και δύναται να παρίσταται εις τας συνεδριάσεις των διοικητικών συμβουλίων των ταμείων. Δι’ αποφάσεων της Γενικής Διοικήσεως Κρήτης θέλουσι καθορισθή αι λεπτομέρειαι της λειτουργίας της υπηρεσίας ταύτης. Άρθρ.3-6.(Κατηργήθησαν δια του άρθρ. 12 Α.Ν. 862/1937). Άρθρ.7.-Δικαιούνται μετοχής και αναγνωρίζονται μέτοχοι των εφεδρικών ταμείων και αι χήραι, τα ορφανά, και οι γονείς των μετά το έτος 1922 αποβιωσάντων εφέδρων, κατά την έννοιαν του Νόμ. 5502. Ομοίως οι εγκατεστημένοι προ του 1924, πολιτογραφηθέντες και διαμένοντες έκτοτε μονίμως εν Κρήτη πρόσφυγες έφεδροι πολεμισταί κατά την έννοιαν του Νόμ. 5502. Άρθρ.8-9.(Κατηργήθησαν δια του άρθρ. 12 Α.Ν. 862/1937). 17.Γ.η.6 Εφεδρικά Ταμεία Κρήτης Άρθρ.10.-Η κατ’ άρθρ. 6 εδ. 4 δευτεροβάθμιος επιτροπή εκδικάσεως ενστάσεων κατά των αποφάσεων των ειρηνοδικειακών επιτροπών καταρτισμού μητρώων εφέδρων πολεμιστών δύναται να κρίνη και βάσει επισήμων βεβαιώσεων των εν ενεργεία, αποστρατεία, αποτάξει και εφεδρεία αξιωματικών, υπό τας διαταγάς των οποίων υπηρέτησαν κατά το διάστημα του πολέμου οι ενιστάμενοι. Άρθρ.11-12.(Κατηργήθησαν δια του άρθρ. 12 Α.Ν. 862/1937). 